దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
‘C/o కంచరపాలెం’ ట్రైలర్: పెళ్లి కోసం పంచాయతీ పెట్టేశారు!
అతడి పెళ్లికి, ఆ ఊరికి ఉన్న సంబంధం ఏమిటో తేలీదు. ‘‘49 సంవత్సరాలు వచ్చేసినా రాజుగాడికి పెళ్లి కావడం లేదంటూ ఆడ, మగ తెగ మాట్లాడేసుకుంటున్నారహో’’ అంటూ ఏకంగా చాటింపే వేసేశారు.
Samayam Telugu | Updated:
Aug 15, 2018, 05:57PM IST
అతడి పెళ్లికి, ఆ ఊరికి ఉన్న సంబంధం ఏమిటో తేలీదు. ‘‘49 సంవత్సరాలు వచ్చేసినా రాజుగాడికి పెళ్లి కావడం లేదంటూ ఆడ, మగ తెగ మాట్లాడేసుకుంటున్నారహో’’ అంటూ ఏకంగా చాటింపే వేసేశారు. మరి, ఈ చాటింపు విన్న రాజు ఊరుకుంటాడా... ‘‘చిన్న లేదు, పెద్దా లేదు ప్రతి లం** కొ** నా పెళ్లి కోసం మాట్లాడేవాడే’’ అంటూ బూతులు అందుకున్నాడు.
కథానాయకుడు రానా నిర్మిస్తున్న ‘కేర్ ఆఫ్ కంచరపాలెం’ సినిమాలోది ఈ సన్నివేశం. హీరోయిన్ రకుల్ ప్రీత్ సింగ్ బుధవారం ట్విట్టర్‌లో ఈ సినిమా ట్రైలర్‌ను విడుదల చేసింది. ‘ఈ ఏడాది రాబోతున్న అతి పెద్ద.. చిన్న చిత్రం’ అంటూ కొనియాడింది. ఈ ట్రైలర్ విడుదల చేస్తున్నందుకు తనకు ఎంతో గర్వంగా ఉందని, ఇది తప్పకుండా గేమ్ ఛేంజర్ అవుతుందని రకుల్ ఈ సందర్భంగా తెలిపింది.
ఇక ట్రైలర్ విషయానికి వస్తే.. విశాఖపట్నంలోని కంచరపాలెంలో రైల్వే ట్రాక్ చూపిస్తూ ఈ ట్రైలర్ మొదలైంది. 49 ఏళ్లు వచ్చిన రాజుగాడికి పెళ్లి కాకపోవడంతో ఆడోళ్లు నానా రకాలుగా మాట్లాడుతున్నారు. మగోళ్లంతా భయపడుతున్నారంటూ చాటింపు వేయడంతో ఒక పాత్రను పరిచయం చేశారు. అలాగే, మరో మూడు పాత్రలను కూడా ఈ ట్రైలర్‌లో పరిచయం చేశారు. చివరిలో 49 ఏళ్ల రాజు పెళ్లి కోసం ఏకంగా పంచాయతీయే పెట్టేయడం నవ్వు తెప్పిస్తుంది.
ఈ చిత్రం ప్రత్యేకత ఏమిటంటే.. ఇందులో అంతా కొత్త ముఖాలే. సహజత్వం ఉట్టిపడేలా దర్శకుడు వెంకటేశ్ మహా ఈ సినిమాను తెరకెక్కించారు. రానాతో పాటు విజయ ప్రవీణ పరుచూరి నిర్మాతగా వ్యవహరిస్తున్నారు. స్వీకర్‌ అగస్థి సంగీతం సమకూర్చారు. ఇది న్యూయార్క్‌ చలన చిత్రోత్సవంలో ప్రదర్శనకు ఎంపికైన తొలి తెలుగు చిత్రం కావడం గమనార్హం. ఈ సినిమా సెప్టెంబరు 7న విడుదల కానుంది.
రకుల్ ట్వీట్:
I take immense pride in presenting to you #CareofKancharapalem. A movie I truly believe to be a game changer. The b… https://t.co/x5KHJ6lMWU
&mdash; Rakul Preet (@Rakulpreet) 1534328929000